徽州莊村

徽州莊村，是吳越浙江省湖州市長興縣水口鄉个一隻行政村。徽州莊村有起拉水口鄉東北面，到縣城13公里左右。

 歷史 
徽州莊行政村下底个自然村徽州莊是徽州移民建立个，介咾叫箇隻名字。清朝《長興縣志》寫，“徽州莊屬吉祥區西北鄉第六圖二十莊，距城三十里。”

2002年4月份，撤銷徽州莊村搭高陽村，建立新个徽州莊村，駐地拉本來个徽州莊村。《长兴县人民政府关于同意水口乡部分行政村区域调整的批复》（长政发[2002]11号）

 基本情況 
2023年《浙江省标准地名录》寫徽州莊村面積12.8平方公里，有2925人。村裏向交關人是平陽人後代，講閩南閒話，也會得講長興閒話搭普通閒話，村文化禮堂還專門介有人演單檔布袋戲。

徽州莊村有十七隻自然村，包括：汪土堪（也寫成汪堍堪）、橫市、平峰山、下渚、船底、牌樓岕、木橋頭、雪花山、徽州莊、大塢、排上、白泥墩、高陽、五福廟（南五福廟）、松毛墩、朱埠（渚埠）搭高田。

村裏向有開元芳草地鄉村酒店。

 參考資料 

Category:长兴县村级行政区划